Page:Lewie Gordon (2).pdf/5

 For when she's absent frae my sight,

I think upon her still;

And when I sleep, or when I wake,

She does my senses fill.

May Heav'ns guard the bonny lass

That sweetens a' my life;

And shame fa' me gin e'er I seek

Anither for my wife. 



O waly waly up the bank,

And waly waly down the brae,

And waly waly yon burn-side,

Where I and my love wont to gae.

I leant my back unto an aik,

I thought it was a trusty tree;

But first it bow‘d, and syne it brak,

Sae my true love did lightlie me.

O waly waly gin love be bonny,

A little time while it is new;

But when its auld it waxeth cauld,

And fades awa like morning dew.

O wherefore should I busk my head,

Or wherefore should I kame my hair?